stanford-oval/wikipedia huggingface dataset:
Tämän maailman ruhtinaan hovi

| Tämän maailman ruhtinaan hovi Mokoma |
| --- | --- | --- |

Studioalbumin tiedot
 Äänitetty : Sound Supreme -studio
 Julkaistu: 12. toukokuuta 2004
 Tuottaja(t): Janne Saksa & Mokoma
 Tyylilaji: thrash metal, grindcore
 Kesto: 41.35
 Levy-yhtiö: Sakara
Listasijoitukset
  2.
Mokoman muut julkaisut
| Punainen kukko 2003 | Tämän maailman ruhtinaan hovi 2004 | Kuoleman laulukunnaat 2006 |
Tämän maailman ruhtinaan hovi on Mokoma-yhtyeen neljäs albumi. Se julkaistiin vuonna 2004. Kannen on suunnitellut Ville Pirinen. Levyllä ei ole mukana varsinaista basistia, koska nykyinen basisti Santtu Hämäläinen ei äänitysten alkaessa vielä kuulunut yhtyeen kokoonpanoon. Levyn bassoraidoista vastaavat kitaristit Kuisma Aalto ja Tuomo Saikkonen.
Albumi sisältää Mokoman nopeimpia hyvinkin grindcoremaisia kappaleita.
Albumi valittiin Suen vuoden kotimaiseksi albumiksi vuonna 2004 yhdessä Ruudolfin Doupeimmat Jumala seivaa -albumin kanssa.
Albumista julkaistiin vuonna 2005 vinyyliversio, joka sisältää yhden bonuskappaleen, "Uusi Aatami, uusi Eeva". Vinyyliversion 500 ensimmäisellä painoksella on mukana juliste yhtyeen nimikirjoitusten kera.
Kappaleista "Minä elän!" ja "Haudan takaa" julkaistiin musiikkivideot sekä "Hiljaisuuden julistaja"-single julkaistiin yhtyeen kotisivuilla digitaalisessa muodossa. "Uni saa tulla" sai jonkin verran radiosoittoa.
Kappaleet

Kaikki kappaleet sovittanut Mokoma.
Toista maata – 4.31 (säv. Aalto, Annala, san. Annala)
Haudan takaa – 3.21 (säv. Annala, san. Annala)
Hiljaisuuden julistaja – 2.27 (säv. Aalto, Annala, san. Annala)
Tämän maailman ruhtinaan hovi – 4.16 (säv. Saikkonen, Annala, san. Annala)
Minä elän! – 3.35 (säv. Aalto, san. Annala)
Kiellän itseni – 2.56 (säv. Saikkonen, Annala, san. Annala)
Hyinen syli – 4.18 (säv. Aalto, Annala, san. Annala)
Vade retro, Satana! – 2.34 (säv. Annala, san. Annala)
Sudet ihmisten vaatteissa – 4.10 (säv. Annala, san. Annala)
Poltetun maan taktiikkaa – 3.10 (säv. Annala, Hyrkäs, Saikkonen, san. Annala)
Nämä kolme ovat yhtä – 2.43 (säv. Annala, Saikkonen, san. Annala)
Uni saa tulla – 3.24 (säv. Annala, san. Annala)
Kappaleet > Vinyylijulkaisun bonuskappaleet

Uusi Aatami, uusi Eeva – 3.20 (säv. Annala, san. Annala)
Kokoonpano

Marko Annala – laulu, taustalaulu
Tuomo Saikkonen – kitara, basso, taustalaulu
Janne Hyrkäs – rummut
Kuisma Aalto – kitara, basso, taustalaulu
Kokoonpano > Sekä

Janne Saksa – äänittäjä, miksaaja, taustalaulu
Mika Jussila – masteroija (Finnvox)
Ville Pirinen – kansipiirrokset
Aki Scharin – kannen toteutus (ALHOgraphics)
Arvostelut

Desibeli.net:
Imperiumi: 9+/10
Soundi:
Aiheesta muualla

Mokoma: Tämän maailman ruhtinaan hovi Musiikkituottajat ry.
Tämän maailman ruhtinaan hovi Discogsissa. (englanniksi)
Albumi Tämän maailman ruhtinaan hovi Encyclopaedia Metallum -sivustolla (englanniksi)
Mokoma
| --- | --- |
Studioalbumit:   Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:   Punainen kukko  Viides vuodenaika  Juurta jaksain  Yksi 
Singlet:   ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:   DVD ("Mäntit tien päällä")  Sakara Tour 2006
Utsjoen kirkkomaisema

Utsjoen kirkko.
Utsjoen kirkkotuvat.
Utsjoen kirkkomaisema Utsjoella Lapin maakunnassa on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä Suomessa. Se koostuu Tenojoen sivujoen Utsjoen laajentumana olevan Mantojärven rannalla sijaitsevista Utsjoen kirkosta ja kirkon alapuolelle järven rantaan kirkkotupa-alueen muodostavista Utsjoen kirkkotuvista sekä Carl Ludvig Engelin suunnittelemasta, vuonna 1843 valmistuneesta Utsjoen pappilasta. Kirkkotuvat ovat olleet alkuperäisessä käytössään vielä toisen maailmansodan jälkeen. 2010-luvulla ne muodostavat ulkomuseon.
Utsjoen kirkkotuvat

Utsjoen kirkkotuvat.
Utsjoen kirkkotuvat on ulkomuseona toimiva kirkkotupa-alue Utsjoen kirkon luona Mantojärven rannalla Utsjoella Lapin maakunnassa Suomessa. Alue koostuu useista, vielä 1940-luvulla alkuperäisessä käytössään käytössä olleista kirkkotuvista. Yhdessä viereisten Utsjoen kirkon ja Utsjoen pappilan kanssa se on osa Museoviraston vuonna 2009 valtakunnallisesti merkittäväksi rakennetuksi kulttuuriympäristöksi määrittelemää Utsjoen kirkkomaisemaa.
Tälli

Tälli Oy on suomalainen perheyritys, joka valmistaa korkeapainelaminaattituotteita ja -komponentteja teollisuuden ja kuluttajien tarpeisiin.
Historia

Yhtiön perusti vuonna 1979 rakennuspuuseppä Ilkka Somppi puolisonsa Irja Sompin kanssa. Yrittäjällä itsellään oli ollut rakennusliike 1970-luvun alusta, jolloin hän aloitti öljykriisin aiheuttaman rakennustarvikepulan vuoksi ovien ja ikkunoiden valmistamisen oman rakennusliikkeen tarpeisiin.
Yrityksen nimi ”Tälli” on vanhaa puusepänterminologiaa ja tarkoittaa nykykielellä asetetta. Aikanaan oli tehtaissa ja verstaissa usein oma ammattimies tekemässä koneille työstöasetetta. Tämä ”tälläri” laittoi koneen valmiiksi tuotantoajoa varten, ja koneistus voi alkaa, kun kone oli ”tällissä”.
Ikkuna- ja ovituotanto jäi muutamassa vuodessa, ja yritys keskittyi kalusteiden valmistukseen. Massiivipuuhuonekaluvalmistus huipentui 1990-luvun lopussa. Ikean siirtäessä pois tuotantoaan pohjoismaista myös Tälli Oy muutti liiketoimintastrategiaansa korkeapainelaminaatin jatkojalostamiseen. Ensimmäiset laminaatista valmistetut sairaalakalusteet tulivat Tällin valmistukseen 1990-luvun puolivälissä.
Ensimmäiset koneinvestoinnit korkeapainelaminaattituotantoon tehtiin 1999, jolloin pääpaino oli laivateollisuuden kalustekomponenteilla. Formica IKI Oy myy ja markkinoi Iki-levyn jatkojalosteita ja Tälli Oy valmistaa itse tuotteet. Seuraavien viiden vuoden aikana investoitiin koneisiin ja laitteisiin sekä varastotiloihin, ja tällöin luovuttiin vaiheittain massiivipuuhuonekaluvalmistuksesta ja keskityttiin Kolhossa toimivaan Formican IKI Oy:n yhteistyön kehittämiseen.
Vuonna 2008 Formica IKI Oy muutti strategiaansa jatkojalosteliiketoiminnan suhteen ja keskittyi pelkän laminaatin valmistukseen Kolhossa. Tälli Oy:lle siirtyi nyt myös jatkojalosteliiketoiminnan kaupallinen puoli. Kaupallinen yhteistyö Starkin ja Puukeskuksen kanssa tiivistyi, kun kyseisistä tukkuliikkeistä tulee myös Tälli Oy:n viralliset jälleenmyyjät.
TÄLLIOY  valmistaa puuhun- ja  korkeapainelaminaattiin pohjautuvia komponentteja sopimusvalmistajana asiakkaiden mallien ja toiveiden mukaisesti. Asiakkaina rakennus-, laiva-, erikois-, elintarvike-, konepajateollisuus sekä kalustevalmistajat.
Tuotteet

Korkeapainelaminaattia käytetään muun muassa korkean hygienian vaatimuksen kohteisiin, kuten sairaala- ja laboratorio kalusteisiin ja tiloihin. Helppohoitoisuutensa ja kestävyytensä ansiosta korkeapainelaminaatti soveltuu erinomaisesti myös koulu– ja päiväkotikäyttöön sekä julkitilasisustuksiin. Sisätiloissa käytettäviä laminaatti tuotemerkkejä ovat mm. Arpa Industriale S.p.a, Formica, Homapal. TÄLLIOY:n levykomponentteja käytetään muun muassa lasten leikkipuistokalusteissa, ympäristörakenteissa, julkisivu ja parvekerakenteissa sekä elintarviketeollisuuden laitteissa ja tiloissa. TÄLLIOY valmistaa ulkokäyttöön tarkoitettuja korkeapainelaminaattituotteita tuotemerkeillä Vivix, Trespa ja KronoArt.
Aiheesta muualla

Tälli Oy:n kotisivu
IKI-taso (Arkistoitu – Internet Archive)
Paul Wernick

| Paul Wernick |
| --- | --- |
 Paul Wernick San Diegon Comic-Conissa vuonna 2018.
Henkilötiedot
Kansalaisuus:  Kanada
Ammatti:  käsikirjoittaja, tuottaja
Käsikirjoittaja
Merkittävät teokset:   Zombieland  G.I. Joe: Kosto  Deadpool  Life  Deadpool 2 
Tyyli:  kauhukomedia, science fiction, toiminta, supersankarifiktio
Aiheesta muualla
IMDb
Elonet
Paul Wernick on kanadalainen käsikirjoittaja ja tuottaja. Hänet tunnetaan parhaiten käsikirjoitustöistään Rhett Reesen kanssa elokuvissa Zombieland (2009), G.I. Joe: Kosto (2013), Deadpool (2016), Life (2017), Deadpool 2 (2018) ja Deadpool & Wolverine (2024).
Filmografia

| Elokuvat> Vuosi | Elokuvat> Nimi | Elokuvat> Käsikirjoittajana | Elokuvat> Vastaavana tuottajana | Elokuvat>  | Elokuvat>  | Elokuvat>  | Elokuvat>  |
| --- | --- | --- | --- | --- | --- | --- | --- |
| 2009 | Zombieland |  |  |  |  |  |  |
| 2013 | G.I. Joe: Kosto |  |  |  |  |  |  |
| 2016 | Deadpool |  |  |  |  |  |  |
| 2017 | Life |  |  |  |  |  |  |
| 2018 | Deadpool 2 |  |  |  |  |  |  |
| 2019 | 6 Underground |  |  |  |  |  |  |
2019: 
Zombieland: Double Tap: 
| 2024 | Deadpool & Wolverine |  |  |  |  |  |  |

| Televisiosarjat> Vuosi | Televisiosarjat> Nimi | Televisiosarjat> Käsikirjoittajana | Televisiosarjat> Tuottajana | Televisiosarjat> Vastaavana tuottajana | Televisiosarjat>  | Televisiosarjat>  | Televisiosarjat>  |
| --- | --- | --- | --- | --- | --- | --- | --- |
| 2005 | Invasion Iowa |  |  |  |  |  |  |
| 2003–2004, 2013 | The Joe Schmo Show |  |  |  |  |  |  |
| 2019 | Wayne |  |  |  |  |  |  |
Aiheesta muualla

Paul Wernick Internet Movie Databasessa. (englanniksi)
Push the Button (Teapacksin kappale)

| Push the Button |
| --- | --- |
 Teapacs esittämässä kappaletta
Kappaleen tiedot
Esittäjä(t):  Teapacks
Euroviisutiedot
Vuosi:  2007
Maa:  Israel
Kieli:  englanti, ranska, heprea
Sijoitus semifinaalissa:  24.
Pisteet semifinaalissa:  17
Push the Button on israelilaisen Teapacks-yhtyeen kappale, jonka on sanoittanut Kobi Oz. Teapacks valittiin Israelin Eurovision karsinnasta edustamaan maataan Helsinkiin vuoden 2007 Eurovision laulukilpailuun, jossa yhtye jäi semifinaalissa sijalle 24 eikä päässyt finaaliin. Kappaleessa lauletaan hepreaksi, ranskaksi ja englanniksi. Kappale aiheutti poliittista kohua Israelissa, koska laulun sanoissa käsitellään sotaa viittaavia asioita. Epäiltiin myös, että sanat viittaavat Iranin presidentti Mahmud Ahmadinejadiin. Näistä huolimatta kappaletta ei kuitenkaan diskattu kisasta.
Ur Cool

| ”Ur Cool” SAARA |
| --- | --- | --- |

Singlen tiedot
 Julkaistu: 21. huhtikuuta 2015 
 Tuottaja(t): Ronald ”Jukebox” Jackson
 Tyylilaji: pop
 Kesto: 02.59
 Levy-yhtiö: Capitol Records
Saaran muut singlet
|   | ”Ur Cool” 2015 | ”Vauvoja” 2015 |
”Ur Cool” on suomalaisen videobloggaajan ja laulajan Sara Maria Forsbergin kappale, joka julkaistiin hänen ensimmäisenä singlenään 21. huhtikuuta 2015. Forsbergin artistinimi hänen musiikkiurallaan on SAARA. Kappaleen ovat säveltäneet ja sanoittaneet Ronald Jackson, Harmony Smith, Carmen Reece sekä Joelle Hadjia. Kappaleen on tuottanut yhdysvaltalainen Ronald ”Jukebox” Jackson.
Kappaleella samplataan Vine-palveluun ladattua videota, jolla puhuu Elliott Smith -niminen lapsi. Pojan äiti Harmony latasi videon palveluun tammikuussa 2014.
Heinäkuussa 2015 yksi Yhdysvaltojen tunnetuimmista bloggareista ja tv-persoonista Perez Hilton kehui kappaletta nettisivuillaan.
Kappaleet

Ur Cool – 2.59
Musiikkivideo

Kappaleesta julkaistiin Brainbow’n ohjaama lyriikkavideo 21. huhtikuuta 2015. Videolla leikitään eri kielillä, ja myös suomi on mukana. Lyriikkavideosta julkaistiin 6. toukokuuta myös kokonaan suomenkielinen versio. Lyriikkavideosta on suomenkielisen version jälkeen julkaistu versiot myös espanjaksi, englanniksi, ranskaksi sekä arabiaksi.
Virallinen musiikkivideo kappaleesta julkaistiin 11. kesäkuuta 2015. Videon on ohjannut Vanessa Marzaroli.
Listamenestys

”Ur Cool” nousi julkaisupäivänään Suomen kuunnelluimmaksi kappaleeksi Spotifyssa. Sitä kuunneltiin palvelussa päivän aikana yli 64 000 kertaa. Alle kuukausi kappaleen julkaisusta sitä oli kuunneltu Spotifyssa yli miljoona kertaa. Kappale nousi suoraan myös Suomen latauslistan kolmanneksi torstaina 23. huhtikuuta julkaistulla listalla, vaikka kappale oli julkaistu vasta saman viikon tiistaina.
Touko–kesäkuun vaihteessa 2015 Radio Disney soittolistasi kappaleen, jonka myötä se nousi kuulijoiden toivotuimmaksi kappaleeksi kesäkuun alussa. Radio Disney tavoittaa viikossa noin 50 miljoonaa alle 16–vuotiasta kuulijaa Yhdysvalloissa. Indonesiassa kappale on soinut 20 eri radiokanavalla. Se on saanut radiosoittoa myös Saksassa ja Ranskassa.
Britanniassa ”Ur Cool” nousi Spotifyn viraalilistalla kuudenneksi ja Irlannin viraalilistan seitsemänneksi.
Listamenestys > Listasijoitukset

| Lista | Paras sijoitus |
| --- | --- |
 Suomen virallinen latauslista: 3 
 Suomen virallinen singlelista: 10 
 Suomen radiolista: 33
Pro Wrestling Guerrilla

Pro Wrestling Guerrilla tai PWG on kalifornialainen showpainiorganisaatio, joka on perustettu vuonna 2003. PWG pitää 8–10 tapahtumaa vuosittain ja sitä pidetään yhtenä Yhdysvaltain parhaimmista showpainipromootioista.
PWG järjestää vuoden aikana kaksi turnausta: Battle Of Los Angeles (tai lyhyemmin BOLA) ja Dynamite Duumvirate Tag Team Title Tournament (lyhyemmin DDT4).
Nykyiset mestarit

| Mestaruus | Mestari(t) | Edellinen | Voitettu | Paikka |
| --- | --- | --- | --- | --- |
| PWG World Championship | Roderick Strong | Kyle O'Reilly | 12.12.2014 | Reseda, Kalifornia |
| PWG World Tag Team Championship | Joey Ryan & Candice LaRae | Nick & Matt Jackson | 27.07.2014 | Reseda, Kalifornia |
Turnaukset

| Turnaus | Voittaja(t) | Voitettu | Paikka |
| --- | --- | --- | --- |
| Battle Of Los Angeles | Ricochet | 31.08.2014 | Reseda, Kalifornia |
| Dynamite Duumvirate Tag Team Title Tournament | Chuck Taylor & Trent? | 31.01.2014 | Reseda, Kalifornia |
Aiheesta muualla

Virallinen sivusto (englanniksi)
Virallinen Twitter-tili
PowerPlay Manager

PowerPlay Managerin etusivu
PowerPlay Manager on slovakialaisen PowerPlay Manager s.r.o:n kehittämä Internetissä pelattava selainpohjainen urheilumanageripeli. Ensimmäiset pelattavat lajit olivat jääkiekko ja jalkapallo. Pelin perusversio on ilmainen. Ylläpitäjät ja kehittäjät ovat yksityishenkilöitä.
Huhtikuussa 2011 PowerPlay Manageriin oli rekisteröitynyt maailmanlaajuisesti noin 400 000 käyttäjää, joista noin 8 700 Suomesta. Eniten pelaajia oli Tšekistä, Slovakiasta ja Puolasta. Rekisteröityneet käyttäjät voivat ostaa itselleen pelaamiskokemusta parantavia lisäpiirteitä.
Jääkiekko

Jääkiekko on PowerPlay Managerin vanhin urheilulaji. Täysversio valmistui sivustolle huhtikuussa 2009.
Pelaajalla on alussa noviisijoukkue, joka on tarkoitus viedä I.1-sarjaan ja voittaa siellä. Joukkue pelaa alkuvaiheessa todennäköisesti IV-sarjassa, mutta pienet mahdollisuudet on päästä III-sarjaan. Kun 11 kokemuspistettä on koossa, pelaaja pääsee markkinoille ja saa otettua pienen lainan.
Kaudella 3 tulivat maajoukkueet. Joka kaudella pidetään kaksi kansainvälistä joukkueturnausta, Mestareiden liiga ja Cup-voittajien cup, joihin pääsee aina voittamalla Suomen cupin tai olemalla I.1-sarjan kärkikolmikossa.
Jalkapallo

Jalkapallo on PowerPlay Managerin toiseksi vanhin urheilulaji. Täysversio valmistui sivustolle kesäkuussa 2010.
Käsipallo

Käsipallo on kolmanneksi vanhin laji ja siitä on meneillään nyt kausi 7.
Koripallo

Myös koripallon täysversio on jo julkaistu.
Muut lajit

Tekijät aikovat laajentaa sivustoa usealla urheilulajilla. Näitä ovat Formula 1, tennis, lentopallo, ampumahiihto ja baseball. Kun on tullut mukaan jääkiekkoon ja jalkapalloon voi mennä kolmen muun lajin jonotuslistalle.
Tuoksukit

| Tuoksukit |
| --- | --- |
 Marunatuoksukki (Ambrosia artemisiifolia)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Tuoksukit Ambrosia  L.
Katso myös
   Tuoksukit Wikispeciesissä   Tuoksukit Commonsissa 
Infobox OKNimi-testi OK: 
Tuoksukit (Ambrosia) ovat voimakkaasti allergiaa aiheuttavia kasveja, joita tavataan etenkin Etelä-Euroopassa ja Pohjois-Amerikassa. Ne ovat ruohovartisia, yksi- tai monivuotisia, pystykasvuisia kasveja. Tuoksukkeja tunnetaan yli 40 lajia.
Kasvisukua, erityisesti marunatuoksukkia (Ambrosia artemisiifolia), on tavattu satunnaisesti Suomessakin, mutta sen siitepölyä kulkeutuu maahan vuosittain. Tuoksukit ovat sukua pujolle ja sen allergeenit ovat samankaltaisia. Muut Suomessa tavatut tuoksukkien lajit ovat sormituoksukki ja krassituoksukki. Näin ollen tuoksukit pidentävät siitepölykautta syksystä.
Tieteellinen nimi muistuttaa kreikan kielen sanaa ambrotos (άμβροτος), joka merkitsee kuolematonta, ja sopii siihen tosiasiaan, että kasveja on vaikea hävittää.
Lajeja

marunatuoksukki (Ambrosia artemisiifolia)
krassituoksukki (Ambrosia psilostachya, syn. A. coronopifolia)
sormituoksukki (Ambrosia trifida)
Aiheesta muualla

Kasviatlas 2016: Tuoksukkien (Ambrosia) levinneisyys Suomessa
Savela, M: Tuoksukit (Ambrosia) Life.
United States Department of Agriculture (USDA): Ambrosia (englanniksi)
Flora of China: Ambrosia (englanniksi)
Paul Werner Hoppe

Paul Werner Hoppe joissakin lähteissä myös Paul-Werner Hoppe tai Werner Hoppe (28. helmikuuta 1910 – 15. heinäkuuta 1974) oli saksalainen SS-Sturmbannführer, joka oli Stutthofin keskitysleirin komentajana toisessa maailmansodassa.
Ura

Hoppen SS-numero oli 116695. Hän oli vartijana Sachsenhausenin keskitysleirillä 1938, jonka jälkeen hän palveli SS-divisioona Totenkopfissa vuosina 1939–1942. Stutthofin keskitysleirin komentajana hän oli 15. elokuuta 1942  alkaen huhtikuuhun 1945.
Sodan jälkeen

Brittijoukot pidättivät Hoppen 1945, mutta hän pääsi pakenemaan. Länsi-Saksan poliisi pidätti hänet 17. huhtikuuta 1953 Wittenissa ja hänet asetettiin oikeuden eteen Bochumissa syytettynä satojen vankien murhasta. Hänet tuomittiin 9 vuoden vankeuteen 4. kesäkuuta 1957. Hän kuoli heinäkuussa 1974.
Aiheesta muualla

Hoppen valokuva
Universal Uclick

Universal Uclick on yhdysvaltalainen syndikaatti, joka tarjoaa sisältöä printti- ja verkkojulkaisuille. Se on Andrews McMeel Universalin omistuksessa.
Universal Uclickin historia alkaa vuodesta 1970, jolloin Jim Andrews ja John McMeel perustivat Universal Press Syndicaten. Sen levittämä Doonesbury-sarjakuva debytoi samana vuonna ja Ziggy-sarjakuva kaksi vuotta myöhemmin. Universal Press Syndicate alkoi vuonna 1980 levittää ”Dear Abby” -nimistä kolumnia. Sen jälkeen yritys on hankkinut useita muita levitysoikeuksia. Uclick oli alkujaan Universal Press Syndicaten tytäryhtiö, joka perustettiin 1996 nimellä Universal New Media. Nykyinen Universal Uclick syntyi 2009, kun Universal Press Syndicate yhdistyi Uclickin kanssa. Myös United Features Syndicate -syndikaatin kaikki sarjakuvat siirtyivät Universal Uclickin levitykseen vuonna 2011.
Aiheesta muualla

Yrityksen kotisivut (englanniksi)
Uroš Marović

| Mitalit> Maa:  Jugoslavia.Miesten vesipallo. Olympialaiset  | Mitalit> Maa:  Jugoslavia.Miesten vesipallo. Olympialaiset  | Mitalit> Maa:  Jugoslavia.Miesten vesipallo. Olympialaiset  | Maa:  Jugoslavia> Miesten vesipallo. |
| --- | --- | --- | --- |
|  Kultaa | México 1968 | vesipallo |  |
Uroš Marović (serb. Урош Маровић; 4. heinäkuuta 1946 Belgrad – 23. tammikuuta 2014) oli Jugoslaviaa edustanut vesipalloilija. Hän oli mukana voittamassa lajissaan olympiakultaa vuonna 1968 Méxicossa. Hän kilpaili kesäolympialaisissa myös Münchenissä 1972 ja Montréalissa 1976 jääden molemmilla kerroilla joukkueineen viidennelle sijalle.
Uroš Palibrk

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. maaliskuuta 1992
Syntymäpaikka: Kranj, Slovenia
Pelipaikka: hyökkääjä
Pituus: 178 cm
Seura
Seura:  NK Triglav Kranj
Pelinumero: 37
Junioriseurat
-2008:  Triglav Kranj
2008-2011:  AC Milan
Seurat
| Vuodet | Seura | O | (M) |
| 2011-2013 |  AC Milan | 0 | (0) |
| 2011 | →  Viareggio (laina) | 9 | (0) |
| 2012 | →  HNK Rijeka (laina) | 9 | (0) |
| 2012-2013 | →  Lierse SK (laina) | 0 | (0) |
| 2013- |  NK Triglav Kranj | 22 | (4) |
Maajoukkue
| -2009 |  Slovenia U17 |  ? | (?) |
| -2012 |  Slovenia U20 |  ? | (?) |
 Seurajoukkueuran tilastot kattavat vain kansalliset sarjat, päivitetty 1. marraskuuta 2014.  Maajoukkueuran tilastot päivitetty 1. marraskuuta 2014.
Uroš Palibrk (s. 22. maaliskuuta 1992 Kranj) on slovenialainen jalkapalloilija, joka edustaa maansa ykkösdivisioonassa pelaavaa NK Triglav Kranjia. Oikeajalkaisen Palibrkin pelipaikka on vasen laitahyökkääjä. Hän pelasi vuodet 2008-2013 Italian suurseuran AC Milanin organisaatiossa, mutta ei saanut yhtään ottelua tilileen. Palibrk vietti suurimman osan ajasta lainalla muissa seuroissa, muun muassa Kroatian liigan 1. HNL:in HNK Rijekassa, jossa hän pelasi yhdeksän ottelua ilman maaleja. Vuonna 2013 Palibrk siirtyi kasvattajaseuraansa Triglav Kranjiin, joka putosi PrvaLigasta eli Slovenian ykkösliigasta ykkösdivisioonaan vuonna 2014.
Palibrk on pelannut Slovenian alle 17- ja 20-vuotiaiden maajoukkueissa.
Käännös suomeksi
Pimeän peli

| Pimeän peli> Kit’s Wilderness.Alkuperäisteos |
| --- | --- |
Kirjailija:  David Almond
Kieli:  englanti
Genre:  nuortenkirjallisuus
Julkaistu:  1999
Suomennos
Suomentaja:  Kaisa Kattelus
Kustantaja:  Tammi
Julkaistu:  2001
Ulkoasu:  sidottu
Sivumäärä:  223
ISBN:  951-31-1814-2
Löydä lisää kirjojaKirjallisuuden teemasivulta
Pimeän peli (engl. Kit’s Wilderness) on David Almondin kirjoittama nuortenkirja, joka ilmestyi vuonna 1999. Kaisa Katteluksen kääntämä ja Tammen kustantama suomennos julkaistiin vuonna 2001. Kirja kertoo Christopher ”Kit” Watson -nimisestä 13-vuotiaasta pojasta.
Phablet

Samsung Galaxy (vasemmalta lukien Note 10, Note 10+ ja Note 10)
Samsung Galaxy (vasemmalta lukien Note 10, Note 10+ ja Note 10)
Phablet (myös nimellä taulupuhelin tai puhletti) on älypuhelimen ja tabletin yhdistelmä. Nimi tulee englanninkielisistä sanoista phone ja tablet. Phablet on tabletti, jossa on yleensä 5,3–7 tuuman näyttö sekä samat puheominaisuudet kuin puhelimissa.
Reuters uutisoi vuoden 2013 olevan phabletien vuosi.
Aiheesta muualla

Kuvia tai muita tiedostoja aiheesta Phablet Wikimedia Commonsissa
Uroš Pavlovčič

Uroš Pavlovčič (s. 20. helmikuuta 1972 Jesenice) on slovenialainen alppihiihtäjä, joka kilpaili maailmancup-tasolla vuosina 1999–2003.
Pavlovčič sijoittui St. Antonin MM-kilpailuissa 2001 suurpujottelussa 21:nneksi. Hän keskeytti saman lajin Salt Lake Cityn olympialaisissa 2002. Jasnán universiadeissa 1999 hän sai suurpujottelussa hopeaa.
Pavlovčič oli maailmancupin suurpujottelukilpailussa kolmas Kranjska Gorassa joulukuussa 2001. Kaikkiaan hän sijoittui maailmancupissa neljä kertaa kymmenen parhaan joukkoon, kolmesti suurpujottelussa ja kerran pujottelussa. Pohjois-Amerikassa käytävän Nor-Am -cupin pujottelun kokonaispisteissä hän oli toinen kaudella 1998–1999. Hän voitti Nor-Am -cupissa kolme pujottelukilpailua ja yhden suurpujottelun.
Uroš Đurđević

Uroš Đurđević alle 21-vuotiaiden Euroopan-mestaruuskilpailuissa 2017 Serbian joukkueen kapteenina.
Uroš Đurđević (s. 2. maaliskuuta 1994 Belgrad, Jugoslavia) on montenegrolainen jalkapalloilija, pelipaikaltaan hyökkääjä. Hän on pituudeltaan 181-senttimetrinen. Hän on pelannut pääsarjatasolla Serbiassa, Alankomaissa, Italiassa ja Kreikassa. Hän on edustanut elokuusta 2018 alkaen Espanjan Segunda Divisiónissa pelaavaa Sporting Gijónia.
Đurđević pelasi Serbian nuorisomaajoukkueissa muun muassa alle 19-vuotiaiden EM-kilpailuissa 2012 ja 2013, joista jälkimmäisessä Serbia voitti mestaruuden, sekä alle 21-vuotiaiden EM-kilpailuissa 2017. Hän oli Serbian A-maajoukkueen mukana yhdessä ottelussa maaliskuussa 2017 mutta ei päässyt kentälle. Hän on edustanut maaliskuusta 2021 alkaen Montenegron maajoukkuetta ja pelannut siinä yhdeksän maaottelua 25. syyskuuta 2022 mennessä.